ร้านนี้เป็นร้านกาแฟเล็กๆ ข้างๆ ร้านๆ Happy Mango ครับ อาทิตย์ก่อนนัดเพื่อนไปนั่งคุยกัน เห็นร้านนี้ดูเก๋ดีเลยลองซะหน่อย   อย่างที่บอกคือร้านเล็กครับ  ภายในร้านจะนั่งได้ประมาณ 5-6 ที่ แต่ก็มีเก้าอี้ให้นั่งชิลนอกร้านได้อีก 4-5 คน   ภายในร้านมีตั้งชั้นวางขายของที่เน้น design ไว้ด้วย เช่น กรอบมือถือ, สมุด, ฯลฯ

ผมไม่ได้เป็นคนชอบดื่มกาแฟเลยบอกไม่ได้ว่ากาแฟร้านนี้ดีมั้ย  แต่ถ้าใครรู้จักร้าน "ชั้น ๑" ที่อยู่ที่เชียงใหม่ แล้วติดใจแล้ว มาร้านนี้ก็จะได้รสชาติมาตรฐานเดียวกันครับ เพราะกาแฟเป็นกาแฟที่มาจากร้านชั้น ๑ ครับ

[ บรรยากาศ + วิว ]
อยู่ในแหล่งนิสิตรั้วจามจุรีแล้ว แถมตั้งอยู่ใกล้กับป้ายรถเมล์ของมหาวิทยาลัยอีก  แน่นอนว่าวิวต้องดีครับ  เห็นนิสิตเดินผ่านไปผ่านมา สดใสกันทั้งนั้น ฮ่าๆ

[ ขนมและเครื่องดื่มที่สั่ง ]
- ผมสั่งชารสมะม่วง (Mango Tea) มาลอง อร่อยดีครับ เพิ่งเคยกินครั้งแรก :)
- บราวนี่  อาจจะแห้งไปนิดนึง แต่อร่อยครับ ทานคู่กับวิปครีม หรือถ้ากินกับกาแฟน่าจะลงตัวมาก
- [แนะนำ] **ครัวซอง Almond**  อร่อยมากครับ เป็นครัวซองที่รับมาจากร้าน Amatissimo ที่เค้าว่าเป็นครัวซองที่อร่อยที่สุดแล้ว ซึ่งผมว่าอร่อยจริง (ปกติผมจะชอบ Almond ครัวซองของ Au Bon Pain เพราะมีไส้เยิ้มๆ ข้างใน  แต่ของเจ้านี้จะเป็นแบบไม่มีไส้เยิ้มนะครับ)

สรุปแล้ว เป็นร้านที่เหมาะสำหรับมานั่งชิลกลุ่มเล็กๆ ดีครับ ส่วนเรื่องชากาแฟ คงให้ความเห็นไม่ค่อยได้นะครับ อย่างที่บอกว่าผมไม่ได้คอกาแฟหรือชา แต่ครัวซองอร่อยจริง คอนเฟิร์ม! 